Clare Daly

Clare Daly (s. 11. huhtikuuta 1968 Dublin) on irlantilainen Independents 4 Change -liiton poliitikko, joka istui vuosina 2019–2024 Euroopan parlamentin jäsenenä GUE/NGL-vasemmistoryhmässä. Daly istui Dáil Éireannin jäsenenä ennen valintaansa Euroopan parlamenttiin vuonna 2019.Paul Hyland, ‘I’m not a Putin puppet’ – Irish MEP Clare Daly claims she has been ‘mischievously misrepresented’ Irish Independent 29.7.2022, viitattu 11.6.2024 Hän oli mukana perustamassa Militant Labouria, josta myöhemmin tuli Irlannin sosialistinen puolue. Euroopan parlamentin jäsenenä Daly sai kansainvälistä huomiota kiistellyillä ulkopoliittisilla kannanotoillaan varsinkin Venäjän ja Kiinan suhteen.Clare Daly – The Kremlin’s Shady Horse (mouthpiece): An advocate for limiting military aid to Ukraine and the term ‘proxy war’ Ukraine Crisis Media Center 24.10.2023, viitattu 11.6.2024 == Mielipiteet ja toiminta europarlamentissa == Vuonna 2021 Daly ja hänen läheinen yhteistyökumppaninsa Mick Wallace joutuivat Euroopan parlamentissa kurinpidon kohteiksi matkustamisesta Venezuelaan ja Ecuadoriin epävirallisina vaalitarkkailijoina. Samana vuonna kaksikko vieraili Iranin tukeman Kansan mobilisointiyksiköt -shiiamilitian luona Irakissa. Militia julkaisi Youtubessa videomateriaalia tästä matkasta mainostaessaan omaa toimintaansa. Fianna Fáilin senaattori Malcolm Byrne tuomitsi matkan ja luonnehti Dalya sekä Wallacea "häpeäksi Irlannille". Hänen mukaansa Kansan mobilisointiyksiköt muun muassa murhasi homoseksuaaleja. Byrne syytti Dalya ja Wallacea lisäksi Aljaksandr Lukašenkan ja Hezbollahin tukemisesta.Elaine Loughlin, Mick Wallace and Clare Daly defend visit to Iraqi militia HQ Irish Examiner 9.4.2021, viitattu 11.6.2024 === Venäjä- ja Ukraina-näkemykset === Daly oli yksi kolmestatoista europarlamentaarikosta, jotka helmikuussa 2022 äänestivät Euroopan parlamentissa Venäjän tuomitsevaa lauselmaa vastaan.Russian interference now a stark reality in Irish elections – MEP Andrews Fianna Fáil 13.5.2024, viitattu 11.6.2024 Huhtikuussa 2022 Daly vaati Ukrainan sodan ratkaisemista diplomatialla ja dialogilla, koska hän ei uskonut rauhan saavuttamiseen aseilla. The Irish Times paljasti vuonna 2022 Dalyn osakseen saaman laajan myötämielisen mediahuomion Venäjällä ja Kiinassa, joiden tiedotusvälineet esittelivät hänet näiden maiden hallitusten tukijana.Hanne Cokelaere, Elisa Braun, Revealed: Russia’s best friends in the EU Parliament Politico 6.6.2024, viitattu 11.6.2024 Myös Syyriassa Dalya on käsitelty myötämielisessä valossa. Euroopassa hän on saanut enemmän kritiikkiä osakseen. Daly on vastustanut Venäjään kohdistettuja pakotteita ja Ukrainan sotilaallista avustamista. Hänen mukaansa pakotteet rankaisevat vain tavallisia kansalaisia. Venäjä on hänen mukaansa rikastunut pakotteiden asettamisen jälkeen. Aseapua hän on arvostellut sodan pitkittämisestä ja kuolonuhrien määrän kasvattamisesta. Dalyn mukaan Yhdysvallat on liian pitkään dominoinut maailmaa. Natoa hän on kritisoinut Ukrainan epävakauttamisesta. Daly on määritellyt kantansa sodanvastaiseksi ja kiistänyt syytökset eurooppalais- tai ukrainalaisvastaisuudesta sekä venäläismielisyydestä. Dalyn mukaan Ukrainan sitoutuminen ulkopoliittiseen neutraaliuteen on välttämätön rauhanehto. Daly on vastannut kritiikkiin toteamalla Venäjän syylliseksi sotaan, mutta ilmaisemalla vastustavansa Yhdysvaltain ja Naton roolin sivuuttamista. Vladimir Putinia hän on luonnehtinut oikeistolaiseksi, uusliberaaliksi nationalistiksi. Dalyn mukaan Ukrainan EU-jäsenyys on nopealla aikavälillä järjetön tavoite. Hän on kritisoinut Ukrainaa korruptiosta. Ukrainan kansallisen turvallisuus- ja puolustusvaltuuston Disinformaation vastainen keskus luokitteli Dalyn yhdeksi puhujista, jotka edistävät Venäjän propagandan kanssa yhdenmukaisia narratiiveja. Fianna Fáil -puolueen europarlamentaarikko Barry Andrews varoitti toukokuussa 2024 Venäjän vaikuttamispyrkimyksistä Euroopan parlamenttiin. Hän piti erityisen huolestuttavana sitä, että Daly ja Mick Wallace olivat johdonmukaisesti omaksuneet ratkaisuja "suoraan Kremlinin pelikirjasta". === Muut näkemykset ja vuoden 2024 eurovaalit === Daly on kritisoinut Irlannin peräkkäisiä hallituksia epäonnistumisesta asumista, terveyttä ja elinkustannuksia koskevissa ratkaisuissa. Hänen mukaansa Euroopan instituutiot ovat etääntyneet eurooppalaisista ihmisistä. Daly kampanjoi vuoden 2024 eurovaaleissa muun muassa EU-kriittisyydellä. Hän syytti Euroopan unionia siirtymisestä rauhanprojektista puolustusliitoksi. Hän kritisoi myös äänekkäästi Israelia ja syytti Euroopan unionia pyrkimyksestä pitkittää sotia sekä Ukrainassa että Gazassa.Tommy Meskill, Daly accuses EU of being defence union at campaign launch RTÉ 10.5.2024, viitattu 11.6.2024 Daly menetti paikkansa Euroopan parlamentissa vuonna 2024. Hän syytti häviöstään "establishmentia", jonka koki vahingoittaneen mahdollisuuksiaan tulla valituksi.Gabija Gataveckaite, Clare Daly has lost her seat as an MEP in Dublin after Bríd Smith's transfers failed to get her ahead in the race Irish Independent 11.6.2024, viitattu 11.6.2024 Hän on katsonut poliittisten vastustajiensa ja "valtamedian" tulkinneen häntä pahantahtoisesti väärin. == Lähteet == == Aiheesta muualla == * Luokka:Irlantilaiset europarlamentaarikot Luokka:Vuonna 1968 syntyneet Luokka:Elävät henkilöt